எஸ். எஸ். ராஜேந்திரன்

எஸ். எஸ். ஆர். (S. S. R) அல்லது எஸ். எஸ். ராஜேந்திரன் (S. S. Rajendran) என அழைக்கப்படும் சேடப்பட்டி சூர்யநாராயணன் தேவர் இராஜேந்திரன் (சனவரி 1928 - அக்டோபர் 24, 2014பழம்பெரும் நடிகர் எஸ்.எஸ். ராஜேந்திரன் காலமானார், தினத்தந்தி, அக்டோபர் 24, 2014) தமிழகத் திரைப்பட நடிகரும், இயக்குநரும், தயாரிப்பாளரும், பாடலாசிரியரும் மற்றும் அரசியல்வாதியும் ஆவார்.'நீயில்லாத உலகத்திலே நிம்மதி இல்லை...' விஜயகுமாரியின் கண்ணீர் நினைவுகள், சூனியர் விகடன், 2 நவம்பர் 2014 இலட்சிய நடிகர் என அழைக்கப்பட்டவர். 1950கள், 60களில் தமிழ்த் திரையுலகில் தனது அழகு, அழுத்தம் திருத்தமான உச்சரிப்பு ஆகியவற்றால் புகழ்பெற்று விளங்கினார். சுமார் 85 படங்களில் நடித்தார்.S.S. Rajendran: Dialogue delivery was his forte The Hindu Oct 25, 2014]  இவர் நடித்த பூம்புகார், மறக்க முடியுமா போன்ற திரைப்படங்கள் குறிப்பிடத்தக்க வெற்றி பெற்றன. 1962 ஆம் ஆண்டில் இவர் தமிழ்நாடு சட்டமன்றத்துக்கு திமுக சார்பில் போட்டியிட்டு வெற்றி பெற்றார். தனது தன்வரலாற்றை நான் வந்த பாதை என்னும் பெயரில் நூலாக எழுதியிருக்கிறார்.

 நாடகத் துறையில் 
சே. சூ. இராசேந்திரன் சேடபட்டியில் தொடக்கக் கல்வியை முடித்தார். உயர்நிலைப் பள்ளியில் படிக்க அடுத்துள்ள நகரப் பள்ளிக்குப் போக வேண்டும். குறைந்த வயதுடையவராக இராசேந்திரன் ஓராண்டு வீட்டிலேயே இருந்தார். அப்பொழுது அவர் தந்தைக்கு நண்பரான சுப்பு ரெட்டியார் என்பவரின் நாடகக் குழுவில் இணைந்து நடிக்கத் தொடங்கினார். அந்த நாடகக் குழு ஆறுமாத பயணமாக நடகம் போட மலேசியாவுக்கு செல்லவிருப்பதை அறிந்த இராசேர்திரனின் தந்தை இராசேந்திரனை மீண்டும் படிக்கவைக்க நாடகக் குழுவிலிருந்து அழைத்து வந்துவிட்டார். பின்னர் வத்தலக்குண்டில் இருந்த உறைவிடப் பள்ளியான ஏ.எம். சி.சி. உயர்நிலைப் பள்ளியில் ஆறாம் வகுப்பில் சேர்த்துவிட்டார். இராசேந்திரன் அங்கேய தங்கி படித்துவந்தார். பள்ளிகளுக்கு இடையில் நடந்த நாடகப் போட்டியில் இவர் நடித்த சிந்தாமணி நாடகம் முதல் பரிசுபெற்றது. இதற்கிடையில் இராசேந்திரனுக்கு உள்ள குரல் வளம், நல்ல தோற்றம், நினைவுத் திறன், இசையறிவு போன்றவற்றைப் பார்த்த பள்ளி விடுதி காப்பாளர் மதுரையில் நாடகங்களை நடத்த வந்துள்ள பால ஷண்முகானந்த சபாவில் சென்று இணைந்து கொள்ளுமாறு தூண்டிவிட்டார். மேலும் செலவுக்கு பணம் கொடுத்து அனுப்பியும்விட்டார்.

பின்னர், 'பாய்ஸ் நாடகக் கம்பெனி"யில் குழந்தை நடிகராகச் சேர்ந்தார். பின்னர் தி. க. சண்முகம் சகோதரர்களின் ஸ்ரீ பால ஷண்முகானந்த சபாவில் துணை நடிகராக நுழைந்து கதாநாயகனாக உயர்ந்தார். பின்னர் அக்குழுவில் இருந்து வெளியேறினார்.

 திரைப்படத் துறையில் 
ஆரம்பத்தில் மேடை நாடகங்களில் நடித்து வந்த சே.சூ.இராஜேந்திரன், ஜி. இராமநாதனின் இசையமைப்பில் பின்னணிப்பாடகராக திரையுலகில் நுழைந்தார். கலைஞர் மு. கருணாநிதி கதை, வசனம் எழுதிய பராசக்தி (1952) திரைப்படத்தில் சிவாஜி கணேசனுடன் இணைந்து நடிகராக அறிமுகம் ஆனார். அதன் பின்னர் கருணாநிதியின் அம்மையப்பன் திரைப்படத்தில் கதாநாயகனாக நடிக்க வாய்ப்புக் கிடைத்தது. ஆனாலும் இப்படம் பெரிதாக வெற்றி பெறவில்லை. அதன் பின்னர் சிறு பாத்திரங்களில் நடித்து வந்தவருக்கு 1957 ஆம் ஆண்டில் வெளிவந்த முதலாளி திரைப்படம் திருப்புமுனையாக அமைந்தது. இத்திரைப்படத்தில் இடம்பெற்ற ஏரிக்கரை மீது போறவளே பெண்மயிலே.. என்ற பாடல் பெரும் வரவேற்பைப் பெற்றது. 1958-இல் இவர் நடித்த “தை பிறந்தால் வழி பிறக்கும்“ வெற்றிகரமாக ஓடியது.

எம்.ஜி.ஆருடன் சிறந்த நட்பினைப் பேணி வந்தார். எம்.ஜி.ஆர். இரண்டு வேடங்களில் தோன்றி நடித்த ராஜா தேசிங்கு (1960) படத்தில் முக்கிய வேடத்தில் நடித்தார்.

சாரதா என்னும் திரைப்படத்தை இயக்கும் வாய்ப்பை கே. எஸ். கோபாலகிருட்டிணனுக்கு ஏற்படுத்திக்கொடுத்தார்.

திரைப்படத்தில் நடித்துக்கொண்டிருந்த காலத்திலும் நாடகத்தின் தொடர்பை சே.சூ.இரா. விட்டுவிடவில்லை. எஸ்.எஸ்.ஆர்.நாடக சபா என்னும் அமைப்பின் வழியாக பல நாடகங்களை நடத்தினார். அதன் வழியாக பின்னாளில் திரைவுலகில் புகழ்பெற்ற மனோரமா, ஷீலா ஆகியோரை நடிகர்களாக அறிமுகம் செய்தார்.

சில காலம் திரையுலகைவிட்டு ஒதுங்கிய இவர் 1982ஆம் ஆண்டில் இரட்டை மனிதன் என்னும் படத்தில் நடித்தார். அதன் பின்னர் சில படங்களில் கெளரவ வேடமிட்டார்.  ஒரு சில தொலைக்காட்சித் தொடர்களிலும் நடித்தார்.

 இலட்சிய நடிகர்
திராவிட முன்னேற்றக் கழகத்தில் உறுப்பினராக இருந்த சே.சூ.இரா., அக்கழகத்தின் கொள்கைப்படி புராணப்படங்களில் நடிக்க மறுத்தார். இதனால் இலட்சிய நடிகர் என அழைக்கப்பட்டார்.

 தயாரிப்பாளர் 
சே.சூ. இரா. தனது ராஜேந்திரன் பிக்சர்ஸ், எஸ். எஸ். ஆர். பிக்சர்ஸ் ஆகிய நிறுவனங்களின் வழியாக முத்துமண்டபம், தங்கரத்தினம், மணிமகுடம், அல்லி ஆகிய படங்களைத் தயாரித்தார். முத்துமண்டபம் படத்தில் கே. ஆர். விஜயாவை அறிமுகம் செய்தார். அதேபோல மனோரமாவை தனது நாடக குழுவில் அறிமுகம் செய்தார்.

 இயக்குநர்
சே.சூ.இராசேந்திரன் தானே கதைத்தலைவனாக நடித்து தங்கரத்தினம் (1960), மணிமகுடம், அல்லி ஆகிய படங்களை இயக்கி உள்ளார்.பழம்பெரும் நடிகர் எஸ்.எஸ். ராஜேந்திரன் மரணம் பெசன்ட்நகர் மயானத்தில் உடல் தகனம், தினத்தந்தி, அக். 25, 2014]

 நாடகக் குழு
சே. சூ. இரா. திரைப்படத்துறையில் புகழ்பெற்று விளங்கியபொழுது எஸ். எஸ். ஆர். நாடக மன்றம் என்னும் நாடக நிறுவனத்தின் உரிமையாளாராக இருந்தார். அந்நிறுவனத்தில் நடிகர்களாக இருந்த மனோரம்மா, ஷீலா ஆகியோர் பின்னாளில் புகழ்பெற்ற திரைப்பட நடிகர்களாக விளங்கினார்கள்.

 அரசியல் 
எஸ். எஸ். இராஜேந்திரன் தனது அரசியல் வாழ்க்கையை பெரியாரின் திராவிடர் கழகத்திலிருந்து துவங்கினார். பெரியாரின் கொள்கையை ஏற்று கொண்டு தீவிரமாக செயல்பட்ட போது தான் அங்கு தனது அரசியல் சகாவான சி. என். அண்ணாதுரையின் நட்புக் கிடைத்தது. அதன் பிறகு திராவிட முன்னேற்றக் கழகத்தின் வழியாகத் தனது அரசியல் வாழ்க்கையைத் தொடங்கிய இராசேந்திரன் அக்கட்சியின் செயற்குழு உறுப்பினராக ஆனார். 1958 ஆம் ஆண்டில் திமுக அறிவித்த பிரதமர் சவகர்லால் நேருவிற்கு கறுப்புக்கொடி காட்டும் போராட்டத்தின் பொழுது முன்னெச்சரிகை நடவடிக்கையாக கைது செய்யப்பட்டு மதுரை சிறையில் அடைக்கப்பட்டார். 1965 ஆம் ஆண்டில் நடைபெற்ற இந்திப் போராட்டத்தின் போது கைது செய்யப்பட்டு சென்னை சிறையில் 12 நாள்கள் அடைக்கப்பட்டார்.சூனியர் விகடன் 2014 நவம்பர் 2

அதன் பிறகு 1962 சட்டமன்றத் தேர்தலில் தேனி தொகுதியிலிருந்து தி.மு.க. சார்பாகத் தேர்ந்தெடுக்கப்பட்டார். சட்டமன்றத்துக்கு தேர்ந்தெடுக்கப்பட்ட முதல் இந்தியத் திரைப்பட நடிகர் இவராவார். நாடாளுமன்ற மாநிலங்களவை உறுப்பினராக திமுக-வின் சார்பில் 1970 ஏப்ரல் 3 முதல் 1976 ஏப்ரல் 2 வரை பணியாற்றினார்.

அதன் பிறகு திமுக தலைவர் மு. கருணாநிதியுடன் ஏற்பட்ட கருத்து வேறுபாட்டின் காரணமாக அக்கட்சியில் இருந்து விலகி ம. கோ. இராமச்சந்திரன் தொடங்கிய அ.தி.மு.கவில் இணைந்தார். அக்கட்சியின் சார்பாக 1980 சட்டமன்றத் தேர்தலில் ஆண்டிப்பட்டி தொகுதியில் போட்டியிட்டு வெற்றி பெற்றார். அத்தேர்தலில் தமிழகத்திலேயே அதிக வாக்கு வேறுபாட்டில் இவர் வென்றார்.ஆனந்த விகடன் 2014 நவம்பர் 5 1984 ஆம் ஆண்டில் ம.கோ.இரா. மருத்துவமனையில் இருந்த பொழுது நடைபெற்ற 1984 சட்டமன்றத் தேர்தலில் இவருக்கு போட்டியிட வாய்ப்பு வழங்கப்படவில்லை. இதனால் அக்கட்சியில் இருந்து பிரிந்துசென்று எம்.ஜி.ஆர்.எஸ்.எஸ்.ஆர்.கழகம் என்னும் கட்சியைத் தொடங்கி சேடப்பட்டித் தொகுதியில் போட்டியிட்டுத் தோல்வி அடைந்தார். ம.கோ.இரா. நலம்பெற்ற பின்னர் மீண்டும் அ.தி.மு.க.வில் சேர்ந்தார். ம.கோ.இரா. மறைவிற்கு பின்னர் முழுமையாக மனம் நொந்து அரசியலில் இருந்து ஒதுங்கினார்.

1989 ஆம் ஆண்டில் அதிமுக இரண்டாகப் பிளவுபட்ட போது ஜெயலலிதாவின் வேண்டுகோளால் மீண்டும் அவர் ஜெ-அணியில் இணைந்து அப்போது நடைபெற்ற 1989 சட்டமன்றத் தேர்தலில் பெரியகுளம் தொகுதியில் அ.தி.மு.க.(ஜெயலலிதா அணி) சார்பாகப் போட்டியிட்டுத் தோல்வி அடைந்தார்.

அதன் பின்னர் சு. திருநாவுக்கரசு தொடங்கிய எம்.ஜி.ஆர்.அண்ணா திராவிட முன்னேற்றக் கழகத்தில் சேர்ந்தார். சிறிதுகாலம் கழித்து அதிலிருந்து விலகி அரசியலில் இருந்தே ஒதுங்கினார்.

 குடும்பம்
சூரிய நாராயண தேவர் - ஆதிலட்சுமி இணையர் மகனான சே.சூ.இராசேந்திரன் நாடகத்தில் தன்னோடு இணைந்து நடித்த கேரளத்தைச் சேர்ந்த பங்கசம் என்பவரை கவிஞர் பாரதிதாசன் தலைமையில் திருச்சி திருவரங்கத்தில் 1-12-1946ஆம் நாள் மணந்துகொண்டார்.உதயம், 15-12-1946, பக்.3 அவர்களுக்கு இளங்கோவன், ராஜேந்திர குமார், கலைவாணன், செல்வராஜ் என்னும் நான்கு மகன்களும் பாக்யலட்சுமி என்னும் மகளும் பிறந்தனர்.பழம்பெரும் நடிகர் எஸ்.எஸ்.ராஜேந்திரன் காலமானார்!

1956ஆம் ஆண்டில் குலதெய்வம் படத்தில் தன்னோடு இணைந்து நடித்த சி.ஆர். விசயகுமாரியை அவ்வாண்டிலேயே களவுத் திருமணம் செய்துகொண்டார். அத்திருமணம் சில ஆண்டுகளில் வெளியே தெரியவந்தது.  இவர்களுக்கு ரவிக்குமார் என்னும் மகன் பிறந்தார்.  பின்னர் இருவரும் மனமொத்து மணவிலக்குப் பெற்றுக்கொண்டனர்.

மூன்றாவதாக தாமரைச்செல்வி என்பவரை சே.சூ.இரா. மணந்துகொண்டார். இவர்களுக்கு கண்ணன் என்னும் மகனும் ஒரு மகளும் பிறந்தனர்.

 மறைவு 
மார்புச் சளி, மூச்சடைப்பால் சிரமப்பட்ட எஸ்.எஸ்.ஆர் அக்டோபர் 24, 2014 காலை 11 மணிக்கு சென்னையில் காலமானார்.http://tamilo.com/2014TamilTVShow/Events01/10/Oct24-4.html

 நடித்த திரைப்படங்கள் 
சே.சூ.இரா. பின்வரும் படங்களில் நடித்திருக்கிறார்: 
வ.எண்.ஆண்டுதிரைப்படம் வேடம்வேடத்தின் பெயர்கதைத் தலைவிஇயக்குநர்தயாரிப்பாளர்011947.09.26பைத்தியக்காரன்        கிருஷ்ணன் - பஞ்சு  என். எஸ். கே. பிலிம்ஸ்021948ஸ்ரீ ஆண்டாள்       வேலுச்சாமி கவிசேலம் சூரியா பிக்சர்ஸ்031952.10.17பராசக்திகதைத்தலைவரின் தம்பிகுணசேகரன்   கிருஷ்ணன் - பஞ்சு நேஷனல் பிக்சர்ஸ்ஏ. வி. எம். புரோடக்சன்ஸ்041952.12.27பணம்        என். எஸ். கிருஷ்ணன் மெட்ராஸ் பிக்சர்ஸ்051954.03.03மனோகராகதைத்தலைவனின் நண்பன்    எல். வி. பிரசாத்மனோகர் பிக்சர்ஸ்061954சொர்க்க வாசல் கதைத்தலைவன்  முத்து மாணிக்கம் அஞ்சலிதேவிபத்மினிஏ. காசிலிங்கம்பரிமளம் பிக்சர்ஸ்071954.09.24அம்மையப்பன்    ஜி. சகுந்தலாஏ. பீம்சிங்  நேஷனல் பிக்சர்ஸ்081954.10.25ரத்தக்கண்ணீர்கதைத்தலைவனின் நண்பன்பாலு ஸ்ரீரஞ்சனிகிருஷ்ணன் - பஞ்சு  மனோகர் பிக்சர்ஸ்091956.02.25 ராஜா ராணி     ஏ. பீம்சிங்  நேஷனல் பிக்சர்ஸ்101956.09.29 குலதெய்வம் கதைத்தலைவன்   விஜயகுமாரிகிருஷ்ணன் - பஞ்சு  எஸ். கே. பிக்சர்ஸ்111956.11.01ரங்கோன் ராதா      ஏ. காசிலிங்கம்  மேகலா பிக்சர்ஸ்121957.10.22முதலாளிகதைத்தலைவன் தேவிகா முக்தா வி. சீனிவாசன் எம். ஏ. வி. பிக்சர்ஸ்131957புதுவயல்    மைனாவதிகிருஷ்ணன்-பஞ்சு 141958.01.14  தை பிறந்தால் வழி பிறக்கும்   ராஜசுலோச்சனா ஏ. கே. வேலன்   அருணாசலம் பிக்சர்ஸ்151958.05.30 பிள்ளைக் கனியமுது    ஈ. வி. சரோஜா எம். ஏ. திருமுகம் பி. எஸ். வி. பிக்சர்ஸ்161958.05.30பெற்ற மகனை விற்ற அன்னை   பண்டரிபாய்வி. ராமநாதன்   மாடர்ன் பிக்சர்ஸ்171958.07.16தேடிவந்த செல்வம்    பி. சரோஜாதேவி ப. நீலகண்டன்   அரசு பிக்சர்ஸ்181958.12.12அன்பு எங்கே    தேவிகாடி. யோகநாத்  ஜுப்ளி பிலிம்ஸ்191958 பெரிய கோவில்    ராஜசுலோச்சனா ஏ. கே. வேலன்   அருணாசலம் பிக்சர்ஸ்201959.02.14 கூடி வாழ்ந்தால் கோடி நன்மை     பி. சரோஜாதேவிடி. எஸ். இராஜகோபாலன்நர்சுஸ் ஸ்டூடியோ211959.04.23கல்யாணிக்கு கல்யாணம்  எம். என். ராஜம் ஏ. எஸ். ஏ. சாமி  மனோகர் பிக்சர்ஸ்221959.05.19சிவகங்கைச் சீமைபோர்வீரன்முத்தழகு கே. சங்கர்கண்ணதாசன் புரோடக்சன்ஸ்231959.06.26 புதுமைப்பெண்  ராஜசுலோசனா எம். திருவேங்கடம்   ஶ்ரீகஜலெட்சுமி பிக்சர்ஸ்241959.07.10பிரசிடெண்ட் பஞ்சாட்சரம்     பி. சரோஜாதேவி ஏ. பீம்சிங் சாவித்திரி பிக்சர்ஸ்251959.07.17நாட்டுக்கொரு நல்லவள்     விஜயகுமாரிகே. தசரத ராமையாமெஜஸ்டிக் பிக்சர்ஸ்261959.10.31பாஞ்சாலி    தேவிகாவி. ஶ்ரீனிவாசன் எம். ஏ. வி. பிக்சர்ஸ்271959தலை கொடுத்தான் தம்பி       மாலினிடி. ஆர். சுந்தரம் மாடர்ன் தியேட்டர்ஸ்281959அல்லி பெற்ற பிள்ளை    ராஜசுலோச்சனா எம். என். ராஜம்கே. சோமு  எம். எம். புரோடக்சன்ஸ்291959 சொல்லு தம்பி சொல்லு    மைனாவதிடி. வி. சுந்தரம்டி. வி. எஸ். புரோடக்சன்ஸ்301959மாமியார் மெச்சின மருமகள்    எம். என். ராஜம்கிருஷ்ணன் - பஞ்சுஏ. வி. எம். புரோடக்சன்ஸ்311959ஓடி விளையாடு பாப்பா     சரோஜாதேவி முக்தா சீனிவாசன்ஜெகஜோதி பிலிம்ஸ்321959.12.11 சகோதரி    தேவிகாஏ. பீம்சிங்ஏ. வி. எம். புரோடக்சன்ஸ்331960.04.13தெய்வப்பிறவி      கிருஷ்ணன் - பஞ்சு கமல் பிரதர்ஸ்341960.05.27சங்கிலித்தேவன்    ராஜசுலோச்சனா பி. ஆர். பந்துலு ஏ. எல். எஸ். புரோடக்சன்ஸ்351960.09.02ராஜா தேசிங்குகதைத்தலைவனின் நண்பன்  பத்மினிடி. ஆர். ரகுநாத்கிருஷ்ண பிலிம்ஸ்361960.10.19பெற்ற மனம்        ஏ. பீம்சிங்  நேஷனல் பிக்சர்ஸ்371960.11.25தங்கரத்தினம்    விஜயகுமாரிஎம். ஏ. திருமுகம்ராஜேந்திரன் பிக்சர்ஸ்381960பொன்னிர் திருநாள்       ஏ. கே. வேலன்அருணாசலம் பிக்சர்ஸ்391960தங்கம் மனசு தங்கம்    ராஜசுலோசனாஆர். எம். கிருஷ்ணமூர்த்தி பிராண்ட் பிக்சர்ஸ்401961.04.27மாமியாரும் ஒரு வீட்டு மருமகளே   எம். என். ராஜம்கிருஷ்ணன் - பஞ்சுஅனுபமா பிலிம்ஸ்411961.07.29குமுதம்    விஜயகுமாரிஏ. சுப்பாராவ்மாடர்ன் தியேட்டர்ஸ்421961.11.7பணம் பந்தியிலே    விஜயகுமாரிகிருஷ்ணராவ்எம். ஏ. வி. பிக்சர்ஸ்431961 முத்துப்பந்தல்    பி. சரோஜா தேவிவி. என். ரெட்டிஆர். ஆர். பிக்சர்ஸ்441962.03.16சாரதா    விஜயகுமாரி கே. எஸ். கோபாலகிருஷ்ணன்  ஏ. எல். எஸ். புரோடக்சன்ஸ்451962.09.14செந்தாமரை        ஏ. பீம்சிங்  மெட்ராஸ் பிக்சர்ஸ்461962.11.23ஆலயமணி     பி. சரோஜாதேவிகே. சங்கர் பி. எஸ். வி. பிக்சர்ஸ்47 1962  எதையும் தாங்கும் இதயம்    விஜயகுமாரிப. நீலகண்டன் உதயசூரிய புரோடக்சன்ஸ்481962முத்து மண்டபம்       விஜயகுமாரிஏ. எஸ். ஏ. சாமி ராஜேந்திரன் பிக்சர்ஸ்491962தெய்வத்தின் தெய்வம்    விஜயகுமாரி கே. எஸ். கோபாலகிருஷ்ணன்சித்ரா புரோடக்சன்ஸ்501963.03.09வானம்பாடி    தேவிகாஜி. ஆர். நாதன்கண்ணதாசன் புரோடக்சன்ஸ்511963.03.15நீங்காத நினைவு    விஜயகுமாரிடி. ஆர். ரகுநாத்பத்மா பிலிம்ஸ்521963.04.12காட்டு ரோஜா    பத்மினிஏ. சுப்பராவ்மாடர்ன் தியேட்டர்ஸ்531963.06.06நானும் ஒரு பெண்     விஜயகுமாரி ஏ. சி. திருலோகச்சந்தர்ஏ.வி.எம்.புரோடக்சன்ஸ்541963.08.02குங்குமம்    விஜயகுமாரிகிருஷ்ணன் - பஞ்சுராஜாமணி பிக்சர்ஸ்551963.10.26காஞ்சித் தலைவன்   விஜயகுமாரிஏ. காசிலிங்கம்மேகலா பிக்சர்ஸ்561963.11.15ஆசை அலைகள்     விஜயகுமாரிஏ. எஸ். ஏ. சாமி பூங்காவனம் பிக்சர்ஸ்571963.12.25 கைதியின் காதலி    விஜயகுமாரி ஏ. கே. வேலன் அருணாசலம் பிக்சர்ஸ்581963 வீரத் தளபதி வேலுதம்பி       ஜி. விசுவநாதன்591964பூம்புகார்கதைத்தலைவன்கோவலன்விஜயகுமாரிப. நீலகண்டன்மேகலா பிக்சர்ஸ்601964.04.03பச்சை விளக்கு    விஜயகுமாரி ஏ. பீம்சிங்  வேல் பிக்சர்ஸ்611964.07.18கை கொடுத்த தெய்வம்       கே. எஸ். கோபாலகிருஷ்ணன்ஶ்ரீ பொன்னி புரோடக்‌ஷன்ஸ்621964.08.22வழி பிறந்தது     விஜயகுமாரிஏ. எஸ். ஏ. சாமி  ஏ. கே. வேலன் பிக்சர்ஸ்631964.11.03உல்லாச பயணம்   விஜயகுமாரிசத்யம்சேலம் மூவிஸ்641964 அல்லி    விஜயகுமாரிஎஸ். எஸ். ராஜேந்திரன்   எஸ். எஸ். ஆர். பிக்சர்ஸ்651965.01.15பழநி       ஏ. பீம்சிங்  பாரதமாதா பிக்சர்ஸ்661965.04.22சாந்தி    விஜயகுமாரி ஏ. பீம்சிங் ஏ. எல். எஸ். புரோடக்‌ஷன்ஸ்671965.06.04படித்த மனைவி கதைத்தலைவன்  விஜயகுமாரி கிருஷ்ணசாமி பாலா மூவிஸ்681965.06.19காக்கும் கரங்கள்        விஜயகுமாரி ஏ. சி. திருலோகச்சந்தர்ஏ.வி.எம்.புரோடக்சன்ஸ்691965.07.17 வழிகாட்டி       கே. பெருமாள்  கனகா மூவிஸ்701965.10.23 பூமாலை    விஜயகுமாரிப. நீலகண்டன்  மேகலா பிக்சர்ஸ்711965.11.19 மகனே கேள்   புஷ்பலதாவி. ஸ்ரீநிவாசன்  நாவல் பிலிம்ஸ்721965.12.25ஆனந்தி    விஜயகுமாரிப. நீலகண்டன்  ஏ. எல். எஸ். புரோடக்‌ஷன்ஸ்731966.04.29அவன் பித்தனா    விஜயகுமாரி ப. நீலகண்டன்   ஏ. எல். எஸ். புரோடக்‌ஷன்ஸ்741966.06.18தேடிவந்த திருமகள்   விஜயகுமாரி சத்யம்  ஸ்ரீ விஜயகோபால் பிக்சர்ஸ்751966.08.12மறக்க முடியுமாகதைத்தலைவன்  தேவிகாமுரசொலி மாறன்   மேகலா பிக்சர்ஸ்761966.12.09மணிமகுடம்     விஜயகுமாரி ஜெ. ஜெயலலிதாஎஸ். எஸ். ராஜேந்திரன்   எஸ். எஸ். ஆர். பிக்சர்ஸ்771969 பெண்ணை வாழ விடுங்கள்    விஜயகுமாரி தேவராசன்விஜய சித்ரா பிலிம்ஸ்781982 இரட்டை மனிதன்    லதா   கே. சங்கர்   மருதுபாண்டியன் பிக்சர்ஸ்791985.05.17அன்பின் முகவரி       மணிவண்ணன் ஶ்ரீமீனாட்சி புரோடக்‌ஷன்801996.04.17 ராஜாளி      வேலு பிரபாகரன்மதர்லாண்ட் மூவிஸ் இன்டர்நேஷனல்811998.07.09 தர்மா முதலமைச்சர்     கேயார்ராவுத்தர் பிலிம்ஸ்822000.04.14வல்லரசு       என். மகாராஜன் கேப்டன் சினி கிரியேசன்ஸ்832001.02.16 ரிஷி முதலமைச்சர்     சுந்தர் சிபி. ஏ. ஆர்ட் புரோடக்‌ஷன்ஸ் 842003தம்       ஏ. வெங்கடேஷ்  ராக்லைன் புரோடக்‌ஷன்ஸ்

மேற்கோள்கள்

 வெளி இணைப்புகள் 
 ஒளிப்படத் தொகுப்பு
 S.S. Rajendran: Dialogue delivery was his forte - சிறப்புக் கட்டுரை (ஆங்கிலத்தில்)
 இராசேந்திரனுடன் நேர்காணல்
 எஸ். எஸ். இராசேந்திரன் நடித்த படங்களின் பாடல்கள்
தற்கொலைக்கு முயன்றேன் - பெரியார் என்னை அவமானப்படுத்தி விட்டார்- சே.சூ.இரா. பற்றி வே. மதிமாறன் எழுதிய நினைவஞ்சலிப் பதிவு
 நடிகர் எஸ்.எஸ்.ஆருக்கு ஒரு அஞ்சலி –  பிபிசியின் ஒலிப்பெட்டகம்
 எஸ்.எஸ்.ராஜேந்திரனின் திரைமுகம் - ஆசுதிரேலிய நாட்டு எசு.பி.எசு. வானொலியின் ஒலிப்பெட்டகம் 
 எஸ். எஸ். ராஜேந்திரனின் அரசியல் பயணம் - ஆசுதிரேலிய நாட்டு எசு.பி.எசு. வானொலியின் ஒலிப்பெட்டகம்  
 உலகின் முதல் முன்னோடி! ஆனந்த விகடன், 5 நவ 2014
 'நீயில்லாத உலகத்திலே நிம்மதி இல்லை...' விஜயகுமாரியின் கண்ணீர் நினைவுகள் சூனியர் விகடன், 2 நவம்பர் 2014

பகுப்பு:தமிழ்த் திரைப்பட நடிகர்கள்
பகுப்பு:நாடாளுமன்ற தி. மு. க. உறுப்பினர்கள்
பகுப்பு:1928 பிறப்புகள்
பகுப்பு:2014 இறப்புகள்
பகுப்பு:தேனி மாவட்ட மக்கள்
பகுப்பு:திராவிட முன்னேற்றக் கழக அரசியல்வாதிகள்
பகுப்பு:மாநிலங்களவை உறுப்பினர்கள்
பகுப்பு:3 ஆவது தமிழ்நாடு சட்டமன்ற உறுப்பினர்கள்